open-index/open-wikipedia-markdown huggingface dataset:
Comte de Lautréamont

**Comte de Lautréamont**, vlastným menom *Isidore Lucien Ducasse* (* 4. apríl 1846, Montevideo, Uruguaj – † 24. november 1870, Paríž, Francúzsko) bol  francúzsky básnik, predchodca a vzor dadaistov a surrealistov. 

Vychádzal zo slohových konvencií 18. storočia a z romantického satanizmu anglických a nemeckých škôl. Pre svoje individualistické revoltujúce dielo si zvolil formu básne v próze a naplnil ju sarkastickým  absurdnom, čiernym humorom, sebairóniou a miestami aj paródiou romantických postupov.

Romantické zúfalstvo jedinca dovádza do krajného pocitu absurdna a dekadentného nihilizmu. Jeho dielo sa vyznačuje zdanlivo zbesilou fantáziou a rozumom nekontrolovanou tvorivou metódou.

Zomrel predčasne na tuberkulózu.

## Bibliografia
* 1869 – Les Chants de Maldoror (Maldororove spevy)
* 1870 – Poésies

## Pozri aj
* Zoznam francúzsky píšucich spisovateľov

## Iné projekty

## Externé odkazy
* 

Kategória:Narodenia v 1846
Kategória:Úmrtia v 1870
Kategória:Francúzski básnici
Kategória:Osobnosti z Montevidea
Veľká Domaša

**Veľká Domaša** je viacúčelové vodné dielo – vodná nádrž v okresoch Vranov nad Topľou a Stropkov. 

Veľká Domaša sa niekedy označuje i ako Slovenské more. Týmto názvom sa však označuje napríklad i vodná nádrž Šírava. 

## História
Výstavba vodného diela Veľká Domaša sa začala vo februári 1962 a ukončená bola v decembri 1967. Injekčná štôlňa sa začala zakladať v auguste 1963. Prietok Ondavy bol odvedený do štôlne v júni 1964. Sypanie vlastného telesa hrádze sa začalo na jar 1964, keď bol ešte otvorený výkop injekčnej štôlne. Sypanie statickej časti sa začalo v rokoch 1965 - 1966. Sypanie zemnej hrádze bolo ukončené v septembri 1966. Hydroelektráreň bola dokončená v decembri 1966 a o rok neskôr, v decembri 1967, bola ukončená výstavba celého vodného diela.

## Poloha
Vodná nádrž Domaša leží v Ondavskej vrchovine v doline Ondavy, pod ňou je malá vyrovnávacia nádrž Malá Domaša. Vodná nádrž Domaša sa dvoma tretinami plochy rozkladá na území okresu Vranov nad Topľou a severná časť zasahuje do okresu Stropkov. Vystavbou vodného diela boli s výnimkou niektorých stavieb zatopené dediny Dobrá nad Ondavou, Kelča, Petejovce, Trepec, Veľká Domaša, Valkov a časť obcí Bžany a Turany nad Ondavou. Namiesto Kelče vznikla nová dedina Nová Kelča, ktorá bola neskôr nanovo vybudovaná na brehu priehrady. Zaniknutá obec (1962) Veľká Domaša, bola 20. novembra 1944 nemeckými vojakmi vypálená, za pomoc partizánom zväzku Čapajev.

## Význam
Celá nádrž má veľký vodohospodársky význam s polyfunkčným charakterom: regulácia prítokov vôd do Východoslovenskej nížiny, zásobáreň úžitkovej vody a perspektívne aj pitnej vody a využitie na rekreačne účely. Pre ročné zrážkové výkyvy a nerovnomerné odbery vody hladina aj v priebehu roka intenzívne kolíše, čo vyvoláva abráziu brehov s následnou aktiváciou zosunov na priľahlých svahoch, výrazne poškodzujúcich hospodárske objekty, najmä cesty.

## Technické parametre
* Vodná plocha: 1422 ha
* Dĺžka: 14 km
* Najväčšia hĺbka: 35 m
* Plavebné hĺbky: 8 - 15 m
* Max. šírka: 4 km
* Objem: 187,5 mil. m3
* Nadmorská výška: 162,4 m n. m.

## Galéria

Súbor:P1000492.JPG|Pohľad na vodnú nádrž Veľká Domaša z rekreačného strediska Dobrá
Súbor:P1000497.JPG|Pohľad na jednu z pláží pri Veľkej Domaši. V pozadí lyžiarsky vlek.
Súbor:P10005251.JPG|Pohľad na Veľkú Domašu od Trepeckého kostolíka
Súbor:Západ slnka na Domaši P1000687.jpg|Západ slnka na Veľkej Domaši
Súbor:Veľká Domaša 1.JPG|Stredisko Eva (Holčíkovce)
Súbor:Veľká Domaša 3.jpg|Pohľad na vodnú nádrž Veľká Domaša
Súbor:Veľká Domaša 2.jpg|Pohľad na vodnú nádrž Veľká Domaša


## Referencie

## Iné projekty

## Externé odkazy
*Turistický portál VelkaDomasa
*Internetový portál o Domaši
*VD Domaša na stránkach SE
*Z histórie vodného diela Veľká Domaša

Kategória:Vodné diela na Slovensku
Kategória:Povodie Ondavy
Kategória:Obce vypálené počas druhej svetovej vojny na Slovensku
Kategória:Vodstvo v okrese Stropkov
Kategória:Vodstvo v okrese Vranov nad Topľou
Charles Péguy

**Charles Péguy** (* 7. január 1873, Orléans, Francúzsko – † 4. september 1914, Villeroy) bol francúzsky básnik a mysliteľ, kritický prívrženec katolicizmu a socializmu. 

Štýlom svojej metafyzickej poézie dodnes ovplyvňuje modernú poéziu.

## Dielo
### Eseje
* *De Jean Coste *, 1902
* *Notre Patrie*, 1905
* *Situations*, 1907–1908
* *Clio, dialogue de l'histoire et de l'âme païenne*, vyšlo posmrtne
* *Notre Jeunesse*, 1910
* *Le Mystère de la charité de Jeanne d'Arc*, 1910
* *Victor-Marie, Comte Hugo*, 1910
* *Un Nouveau Théologien*, 1911
* *L'Argent*, 1913
* *Note conjointe sur M. Bergson et la philosophie bergsonienne*, 1914
* *Note conjointe sur M. Descartes et la philosophie cartésienne *, 1914 vyšlo posmrtne

### Poézia
* *Le Porche du Mystère de la deuxième vertu*, 1912
* *Le Mystère des Saints Innocents*, 1912 (Mystérium svätých Neviniatok, Dobrá kniha, 2004)
* *La Tapisserie de Sainte Geneviève et de Jeanne d'Arc*, 1913
* *La Tapisserie de Notre-Dame*, 1913
* *Ève*, 1913

## Iné projekty

## Externé odkazy
* 

Kategória:Francúzski básnici
Charles Augustin Sainte-Beuve

**Charles Augustin Sainte-Beuve** (* 23. december 1804, Boulogne-sur-Mer Francúzsko – † 13. október 1869, Paríž) bol francúzsky literárny kritik, využívajúci biografickú metódu (za ktorej zakladateľa ho považujú) a historickú metódu podloženú dokumentáciou, ako aj  intuíciu. Sainte-Beuve bol aj básnik a spisovateľ.

Kritická metóda Sainte-Beuva sa zakladala na fakte, že dielo spisovateľa býva predovšetkým reflektovaním jeho života a mohlo by sa ním teda vysvetliť. Zakladá sa na hľadaní básnických zámerov autora (intencionizmus) a na osobných vlastnostiach (biografizmus). Táto metóda bola kritizovaná. Marcel Proust jej oponoval ako prvý vo svojej eseji "Proti Saint-Beuvovi", navyše vyčítal Sainte-Beuvovi, že sa nevenoval alebo až odsudzoval veľkých autorov Baudelaira, Stendhala alebo Balzaca. Ruská formalistická škola, tiež aj kritici Ernst Robert Curtius a Leo Spitzer nasledovali Prousta na tejto ceste. Naopak, metóda kritiky Jean-Paul Sartra, pre ktorého je literatúra synonymom angažovania, sa stotožňuje sčasti so Sainte-Beuveom.   

Kontroverzia medzi Sainte-Beuvom a Proustom môže byť pochopená tiež ako obrátenie perspektívy literárnej kritiky. Nakoniec, Sainte-Beuvovi treba uznať aj schopnosť fundovanej formálnej kritiky: ukázal ju na príklade „Salambo“ od Flauberta. Ibaže sa zdá, že uňho táto analýza musí ostať podriadená poznaniu autorovho života a to je to, čím narába proustovské otočenie: ak je totiž nejaký vzťah medzi dielom a životom jeho autora, pre Prousta sa to prvé musí javiť ako najbohatší zdroj informácie o hlbokom význame druhého.  

## Referencie

 
## Iné projekty

## Externé odkazy
* 

## Zdroj

Kategória:Francúzski básnici
Kategória:Členovia Francúzskej akadémie
Kategória:Pochovaní na cintoríne Montparnasse
Pat Quinn

**Pat Quinn** (* 29. január 1943, Hamilton, Ontário, Kanada – † 23. november 2014, Vancouver) bol kanadský hokejový tréner a hokejový obranca. Bol trénerom mužstva NHL Toronto Maple Leafs od sezóny 1998/99.

Viedol kanadské národné hokejové mužstvo na zimných olympijských hrách 2002 v Salt Lake City ako aj kanadskú reprezentáciu na zimných olympijských hrách 2006 v Turíne.

Bol tiež členom výboru Hokejovej siene slávy NHL, ktorý rozhoduje o nomináciách do siene slávy.

## Iné projekty

## Externé odkazy
* 
* 
* 

Kategória:Kanadskí hokejoví tréneri
Kategória:Osobnosti z Hamiltonu (Ontário)
Asimov

**Asimov** môže byť:
* bol americký spisovateľ, pozri Isaac Asimov
* impaktný kráter na Marse, pozri Asimov (kráter)
Zuzana Erbyová

**Zuzana Erbyová** rod. **Oľhová** v prvom manželstve **Menyhértová** (* 12. júl 1962) je slovenská bábkoherečka. 

## Životopis
Prvé divadelné skúsenosti zbierala v Malom divadelnom štúdiu v Košiciach. V rokoch 1983 – 1990 bola bábkoherečkou v Bábkovom divadle Košice.  V roku 1998 ukončila individuálne štúdium na Vysokej škole múzických umení v Bratislave. V roku 1990 založila vlastné bábkové divadlo Šašulína, ktoré bolo v roku 1994 premenované na Divadlo Erby. Od roku 2001 pôsobí v Mníchove pod značkou **Erbytheater**.

Spolu s nemeckými kolegami pravidelne vystupuje v mníchovskom divadle Kindertheater Im Fraunhofer. Okrem detského divadla sa venuje ďalším žánrom ako kabaret a šansón.

## Rodina
Jej otec Štefan Oľha bol slovenský spisovateľ, dramatik, dramaturg a televízny pracovník, jej brat Matúš Oľha je slovenský divadelný a televízny režisér. 

## Referencie

Kategória:Slovenské bábkoherečky
Kategória:Slovenské šansoniérky
Saturn (nosná raketa)

right|thumb|Saturn SA-9

**Saturn** bola americká superraketa s nosnosťou až 150 ton, používaná pri pilotovaných letoch k Mesiacu (program Apollo). Bola vyvinutá tímom Wernhera von Brauna.

* Saturn I - Dvojstupňová raketa, určená na skúšky makiet lodí Apollo na obežnej dráhe Zeme. Nosnosť 9&nbsp;100&nbsp;kg.
* Saturn IB - Tento variant vznikol úpravou Saturnu I, t. j. výmenou druhého stupňa. Nosnosť 14&nbsp;000&nbsp;kg.
* Saturn V - Trojstupňová nosná raketa. Nosnosť 45&nbsp;000&nbsp;kg k Mesiacu.

Kategória:Nosné rakety
Kategória:Nosné rakety USA
Kategória:Program Apollo
Progress M-SO1

**Progress-M SO-1** je modifikovaná loď Progress-M, ktorá 14. septembra 2001 vyniesla na obežnú dráhu modul ISS Pirs. Prístrojová časť lode zhorela v horných vrstvách atmosféry, modul Pirs zostal trvalo pripojený k ISS.

Kategória:Nákladné kozmické lode
Pirs

náhľad|Modul Pirs

**Pirs** () alebo **SO-1** () alias **DC-1** () bol modul ISS. Slúžil na pripájanie ruských vesmírnych lodí (Sojuz, Progress). Mohol byť použitý aj ako prechodová komora na výstup dvoch kozmonautov do voľného kozmu. Modul bol vajcovitého tvaru s dĺžkou 4,05 m a maximálnym priemerom 2,55 m. Modul vyniesla loď Progress-M SO-1 14. septembra 2001 a k stanici sa pripojil 16. septembra.

Po takmer dvadsaťročnej činnosti sa od stanice odpojil 26. júla 2021 spolu s kozmickou loďou Progress MS-16. Obe telesá v ten istý deň plánovane vstúpili do atmosféry, zhoreli, a ich zvyšky dopadli do Tichého oceánu. Pirs svojím odpojením urobil na ISS miesto novému laboratórnemu modulu Nauka.

## Iné projekty

Kategória:Medzinárodná vesmírna stanica
Kategória:Kozmonautika v 2001
Kategória:Zaniknuté kozmonautické telesá
Kurt Martti Wallenius

**Kurt Martti Wallenius** (* 25. jún 1893, Kuopio, Fínsko – † 3. máj 1984, Helsinky), fínsky generál, politik a spisovateľ.

## Životopis
Vojenský výcvik a skúsenosti získal v prvej svetovej vojne v 27. prápore pruských kráľovských strelcov. Zúčastnil sa občianskej vojny vo Fínsku, kde viedol jednotky bielych pri Tervole, Torniu, Kuolajärvi a Kuusame. Neskôr viedol severnú časť síl vykonávajúcich vojenskú operáciu na oslobodenie Bielej Karélie nazvanou *Expedícia Viena*. Jej zlyhanie je nutné pričítať na vrub totálnemu neúspechu práve Walleniovej skupiny, ale sama splniteľnosť cieľov, ktoré mu určili zostáva otázkou.

V roku 1920 bol menovaný vojenským atašé v Berlíne, v rokoch 1926 – 1930 zastával post náčelníka generálneho štábu fínskych ozbrojených síl. V roku 1930 dostal hodnosť generálporučíka.

Bol jedným zo zakladateľov a vodcov radikálneho polofašistického *Hnutia Lapua* (vzniklo v decembri 1929, zakázané v novembri 1932). To mu vynieslo niekoľkonásobné uväznenie (najmä potom v roku 1932 po veľmi nepodarenom pokuse o prevrat).

Za Zimnej vojny ho maršal Mannerheim vymenoval veliteľom *bojovej skupiny Laponsko* (december 1939). S len 6 000 mužmi a dvomi delami z 19. storočia dokázal zastaviť postup troch sovietskych divízií Laponskom. Jeho *prepadovým oddielom Sissi* sa podarilo to, čo sa potom Fíni aj Nemci márne pokúšali zopakovať za Pokračovacej vojny - na 14 dní vyradili z prevádzky Murmanskú magistrálu.

Na prelome februára a marca 1940 menovaný veliteľom Zboru ochrany pobrežia, majúceho za úlohu brániť Západný breh Viipurského zálivu. Bola to jasne nesplniteľná úloha a 6 dní, počas ktorých dokázal zadržiavať zdrvujúcu prevahu Červenej armády možno iste považovať za excelentný výkon. 

V roku 1940 bol najskôr prevelený do zálohy a o rok neskôr ho prepustili z armády. Po zvyšok svojho života pokračoval vo svojej pôvodnej profesii spisovateľa. Jeho romány a poviedky sa presadili aj v zahraničí, najmä vo Francúzsku.

## Iné projekty

Kategória:Fínske vojenské osobnosti
Kategória:Fínski politici
Kategória:Fínski spisovatelia
Quest Joint Airlock

thumb|Quest Joint Airlock Module (NASA)
Modul **Quest Joint Airlock** je prechodová komora na zabezpečenie výstupu kozmonautov z Medzinárodnej vesmírnej stanice do voľného kozmu. Umožňuje výstup až dvoch kozmonautov v amerických (EMU) alebo ruských (Orlan) skafandroch. Modul je 5,5 m dlhý a maximálny priemer je 4 m. Bol vynesený na palube raketoplánu Atlantis počas misie STS-104 v roku 2001. Na vonkajšom povrchu sú umiestnené dve nádrže s kyslíkom a dve s dusíkom.

## Iné projekty

Kategória:Medzinárodná vesmírna stanica
Brad Richards

**Brad Richards** (* 2. máj 1980, Murray Harbour, Ostrov princa Eduarda, Kanada) je bývalý kanadský reprezentant v ľadovom hokeji.

## Klubový hokej
Brad Richards je stredný útočník. V roku 1998 ho v úvodnom drafte NHL vybral klub Tampa Bay Lightning v treťom kole ako 64. v celkovom poradí. Na ľad NHL sa v drese Tampy Bay dostal prvýkrát v sezóne 2000/01. V roku 2004 získal v drese Tampy Bay Stanley Cup aj Conn Smythe Trophy. Taktiež sa mu podarilo vyhrať v tomto roku aj Lady Byng Trophy. Počas lockoutu v NHL v sezóne 2004/05 hral za Ak Bars Kazaň v ruskej hokejovej superlige. Na sezónu 2005/06 mal uzavretú zmluvu s ročným príjmom 3,401 milióna dolárov ročne. Hrával s číslom 19.

26. februára 2008 bol spolu so švédskym brankárom Johanom Holmquistom vymenený do Dallasu Stars za brankára Mikea Smitha, centra Jeffa Halperna a krídelníka Jussiho Jokinena.

Po sezóne 2010/11 sa stal voľným hráčom. 2. júla 2011 podpísal deväťročnú zmluvu s New York Rangers v hodnote 60 miliónov dolárov. 20. júna 2014 bol z dôvodu uvoľnenia priestoru v platovom strope Rangers vykúpený zo zmluvy a stal sa tak voľným hráčom. 1. júla 2014 podpísal ročnú zmluvu v hodnote dvoch miliónov dolárov s tímom Chicago Blackhawks. V roku 2015 vyhral s Blackhawks svoj druhý Stanley Cup. Po sezóne mu však Chicago kvôli nízkemu platovému stropu nemohlo predĺžiť zmluvu a stal sa opäť voľným hráčom. 

1. júla 2015 podpísal s tímom Detroit Red Wings ročnú zmluvu v hodnote troch miliónov dolárov.
[thumb|Richards v drese [New York Rangers]]

## Klubové štatistiky

## Reprezentácia
Brad Richards sa dostal do reprezentačného výberu Kanady na zimné olympijské hry 2006 v Turíne. 

## Externé odkazy
* 
* 
* Brad Richards na stránke Tampa Bay Lightning

Kategória:Kanadskí hokejisti
Kategória:Kanadskí olympionici
Kategória:Hráči Tampa Bay Lightning
Kategória:Hráči Dallas Stars
Kategória:Osobnosti z Ostrova princa Eduarda
Kokot (Kije)

**Kokot** je dedina v Poľsku, v Svätokrížskom vojvodstve, náležiaca do gminy Kije.
Leží približne  južne od centra mesta Kielce. 
V roku 2011 tu žilo 212 obyvateľov, z toho bolo 50,5 % žien a 49,5 % mužov.

## Referencie

Kategória:Dediny v Poľsku
Kategória:Powiat pińczowski
Pravidlá ľadového hokeja

**Pravidlá ľadového hokeja** vydáva Medzinárodná hokejová federácia (IIHF). Aktuálna verzia je platná od roka 2018 do konca roka 2022.

## NHL
Severoamerická Národná hokejová liga (NHL) používa pravidlá, ktoré sa od oficiálnych pravidiel IIHF čiastočne odlišujú.

## Iné projekty

## Externé odkazy

* Pravidlá ľadového hokeja 2002–2006  (PDF), Slovenský zväz ľadového hokeja
* Pravidlá ľadového hokeja IIHF (en)
* Pravidlá ľadového hokeja NHL (en)
* Pravidlá ľadového hokeja 2014-2018 (PDF)
Kim Johnsson

**Kim Johnsson** (* 16. marec 1976, Malmö, Švédsko) je bývalý švédsky reprezentant v ľadovom hokeji.

## Klubový hokej
Kim Johnsson hrával na poste obrancu. V najvyššej súťaži začal hrať v sezóne 1993/94 za Malmö IF v švédskej Elitserien. V roku 1994 ho v úvodnom drafte NHL vybralo mužstvo New York Rangers v 11. kole ako 286. v celkovom poradí. Do zámoria odišiel až pred sezónou 1999/00, keď sa dostal do stabilnej zostavy Rangers. Pred sezónou 2001/02 prestúpil do klubu Philadelphia Flyers. Počas lockoutu v NHL v sezóne 2004/05 hral za Ambri-Piotta vo švajčiarskej hokejovej lige. Od sezóny 2006/2007 bol hráčom Minnesota Wild. Svoju kariéru ukončil po utrpení zranenia v roku 2010 v drese Chicago Blackhawks.

## Reprezentácia
Kim Johnsson sa dostal do výberu švédskej reprezentácie na zimné olympijské hry 2006 v Turíne, nakoniec však z rodinných dôvodov z nominácie vypadol.

## Referencie


## Externé odkazy
* 

Kategória:Švédski hokejisti
Kategória:Švédski olympionici
Kategória:Hráči Chicago Blackhawks
Kategória:Hráči HC Ambri-Piotta
Kategória:Hráči Malmö Redhawks
Kategória:Hráči Minnesota Wild
Kategória:Hráči New York Rangers
Kategória:Hráči Philadelphia Flyers
Kategória:Víťazi Stanleyho pohára
Kategória:Hokejisti draftovaní klubom New York Rangers
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2001
Kategória:Účastníci MS v hokeji 2002
Kategória:Majstri sveta v ľadovom hokeji
Kategória:Osobnosti z Malmö
Kategória:Hokejisti na Zimných olympijských hrách 2002
Mikael Tellqvist

**Mikael Tellqvist** (* 19. september 1979, Sundbyberg) je bývalý švédsky reprezentant v ľadovom hokeji.

## Klubový hokej
Mikael Tellqvist pôsobil ako brankár. Je 182 cm vysoký a váži 84 kg (údaj z roku 2006). V najvyššej súťaži začal hrať v sezóne 1998/99 za Djurgardens IF Stockholm v švédskej Elitserien. V roku 2000 ho v úvodnom drafte NHL vybralo mužstvo Toronto Maple Leafs v treťom kole ako 70. v celkovom poradí. V sezóne 2001/02 odišiel do zámoria do farmárskeho klubu Toronta St. John's Maple Leafs v AHL. Na ľad NHL sa dostal prvýkrát v sezóne 2005/06 a stal sa s číslom 32 náhradným brankárom mužstva za brankársku jednotku Eda Belfoura.Od sezóny 2006/2007 obliekal dres Phoenix Coyotes.

## Reprezentácia
Mikael Tellqvist získal s reprezentačným výberom Švédska zlatú medailu na Zimných olympijských hrách 2006 v Turíne. Hrá s reprezentačným dresom číslo 32.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Mikael Tellqvist chytal v poslednom zápase v základnej skupine so Slovenskom v ktorom Švédsko prehralo 0:3.

### Štatistika na ZOH

## Externé odkazy
* 
* 
* Mikael Tellqvist na stránke Toronto Maple Leafs
* Mikael Tellqvist na hockeygoalies.org

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Brankári v NHL
Kategória:Hráči Phoenix Coyotes
Kategória:Hráči Toronto Maple Leafs
Kategória:Švédski hokejoví brankári
Kategória:Brankári Toronto Maple Leafs
Kategória:Brankári Arizona Coyotes
Kategória:Brankári Buffalo Sabres
Kenny Jönsson

**Kenny Jönsson** (* 6. október 1974, Ängelholm, Švédsko) je bývalý švédsky hokejista.

## Klubový hokej
Kenny Jönsson hrával na pozícii obranca. Je 191 cm vysoký a váži 93 kg (údaj z roku 2006). V najvyššej súťaži začal hrať v sezóne 1992/93 za Rögle Ängelholm v švédskej Elitserien. V roku 1993 ho v úvodnom drafte NHL vybralo mužstvo Toronto Maple Leafs už v prvom kole ako 12. v celkovom poradí. Na ľad NHL sa v drese Toronta dostal po prvýkrát v sezóne 1994/95. Počas sezóny 1995/96 prestúpil do New York Islanders, kde odohral 9 sezón. Od sezóny 2004/05 hrával opäť vo Švédsku za Rögle BK. Po sezóne 2008-09 sa rozhodol ukončiť svoju kariéru.

## Reprezentácia
Kenny Jönsson získal so švédskou reprezentáciou zlatú medailu na zimných olympijských hrách v roku 1994 v Lillehammeri a Zimných olympijských hrách 2006 v Turíne. Obliekal reprezentačný dres s číslom 29.

### Zimné olympijské hry 2006
Švédsko získalo na olympiáde v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### Štatistika na ZOH

## Majstrovstvá sveta 2006
Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.

## Referencie

## Externé odkazy
* 

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 1994
Kategória:Účastníci MS v hokeji 1996
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2009
Kategória:Hráči Rögle BK
Kategória:Hráči Toronto Maple Leafs
Kategória:Hokejisti draftovaní klubom Toronto Maple Leafs
Kategória:Hráči New York Islanders
Kategória:Majstri sveta v ľadovom hokeji
Joseph Paul Franklin

**Joseph Paul Franklin** (* 13. apríl 1950, Mobile, Alabama, USA† 20. november 2013, Bonne Terre, Missouri) bol americký sériový vrah a neonacista, ktorý v rokoch 1977 až 1980 spáchal niekoľko vrážd pri ktorých sa zameriaval najmä na medzirasové páry.

V roku 1978 postrelil vydavateľa Larryho Flynta. K svojmu činu sa prihlásil dobrovoľne po tom, ako bol v USA uvedený film Miloša Formana *[[Ľud verzus Larry Flynt]]*. Priznal sa, že impulzom k streľbe bola fotografia v časopise Hustler, na ktorej súložil beloch s černoškou (Franklin bol členom rasistického Kukluxklanu). Po priznaní požiadal o trest smrti. Bol popravený smrtiacou injekciou vo väznici v Bonne Terre v štáte Missouri 20. novembra 2013.

## Iné projekty

## Externé odkazy
* Murderpedia.org: Joseph Paul Franklin

Kategória:Neonacisti
Kategória:Sérioví vrahovia USA
Kategória:Zločinci
Kategória:Popravení smrtiacou injekciou
Kategória:Atentátnici USA
Nicklas Lidström

**Nicklas Lidström** (* 28. apríl 1970, Västerås, Švédsko) je bývalý švédsky hokejista. S Detroit Red Wings získal spolu štyri Stanley cupy a pri zisku v roku 2008 bol prvým európskym kapitánom víťazného tímu. Je tiež je prvým Európanom, ktorý získal Conn Smythe Trophy pre najužitočnejšieho hráča play-off. Získal až 7-krát James Norris Memorial Trophy pre najlepšieho obrancu ligy. S reprezentáciou dosiahol jeden titul majstra sveta v roku 1991 a tiež je držiteľ olympijského zlata z roku 2006.

## Klubový hokej
Nicklas Lidström je obranca. V najvyššej súťaži začal hrať v sezóne 1988/89 za Vasteras IK v švédskej Elitserien. V roku 1989 ho v úvodnom drafte NHL vybralo mužstvo Detroit Red Wings v treťom kole ako 53. v celkovom poradí. Na ľad NHL sa v drese Detroitu s číslom 5 dostal po prvýkrát v sezóne 1991/92 a zostal verný tomuto klubu dodnes. Získal v jeho farbách celkom trikrát Stanley Cup - v rokoch 1997, 1998 a 2002. Na sezónu 2005/06 mal uzavretú zmluvu na 7,6 milióna dolárov a bol najlepšie plateným hráčom mužstva a jedným z najlepšie platených hráčov NHL vôbec. V sezóne 2007/2008 bol prvým kapitánom z Európy, ktorý zdvihol nad hlavu Stanleyho pohár.

## Reprezentácia

  
  
  
  
  
  
  
  
  
Nicklas Lidström získal so švédskou reprezentáciou zlatú medailu na Zimných olympijských hrách 2006 v Turíne. Oblieka reprezentačný dres s číslom 5.

### Zimné olympijské hry 2006
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

### Štatistika na ZOH

## Klubová kariéra

## Ocenenia
* Majstrovstvá sveta titul z roku (Švédsko, 1991)
* NHL All-Rookie Team (1992)
* 4-krát zisk Stanley Cup (1997, 1998, 2002, a 2008)
* 12-krát v NHL All-Star Game (1996, 1998, 1999, 2000, 2001, 2002, 2003, 2004, 2007, 2008, 2009*, 2011)

* 10-krát v NHL First All-Star Team v rokoch (1998, 1999, 2000, 2001, 2002, 2003, 2006, 2007, 2008, 2011).
* 2-krát NHL Second All-Star Team c rokoch (2009 a 2010)
* 7-krát Norris Trophy (2001, 2002, 2003, 2006, 2007, 2008 a 2011).
* Conn Smythe Trophy zisk v roku (2002)
* Olympijská zlatá medaila (Švédsko, 2006) 
* členstvo v klube Zlatá trojkoruna
* Olympijský All-Star Team (2006)
* 2-krát Viking Award v rokoch (2000 a 2006)
*neodohral zápas

## Iné projekty

## Externé odkazy
* 
* Nicklas Lidström na stránke Detroit Red Wings

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Hráči VIK Västerås HK
Kategória:Hráči Detroit Red Wings
Kategória:Hokejisti draftovaní klubom Detroit Red Wings
Kategória:Víťazi Stanleyho pohára
Kategória:Účastníci MS v hokeji 1991
Kategória:Účastníci MS v hokeji 1994
Kategória:Účastníci MS v hokeji 2004
Kategória:Majstri sveta v ľadovom hokeji
Kategória:Členovia Hokejovej siene slávy
Kategória:Osobnosti z Västerås
Kategória:Hokejisti na Zimných olympijských hrách 2002
Tristan Corbière

**Tristan Corbière**, vlastným menom **Édouard Joachim Corbière**, (* 18. júl 1845, Morlaix, Francúzsko – † 1. marec 1875, Morlaix) bol francúzsky básnik, jeden z tzv. *„[[Prekliati básnici|Prekliatych básnikov]]“.*

Bol najstarším synom spisovateľa, novinára a lodiara Édouard-Antoina Corbièra.

Ako mladíka ho postihla bolestivá reumatická choroba, ktorá ho donútila prerušiť štúdium a liečiť sa. Corbierov život bol vlastne reťazou tragických udalostí. Vari jedinou svetlou epizódou bola cesta do Talianska (1868) a krátky ľúbostný vzťah k bývalej herečke, Talianke Armide Cuchianiovej.

Je autorom jedinej básnickej zbierky *Žlté lásky* (1873). V jeho básňach sa spája lyrika so zdôraznene prozaickým opisom života. Veľa básní venoval moru a životu námorníkov a rybárov. Život v Paríži ho inšpiroval k básňam, v ktorých zachytil život prostých ľudí tohoto veľkomesta. V básňach parížskeho cyklu nadväzuje Corbiere na Ch. Baudelaira a je svojráznym predchodcom A. Rimbauda a francúzskych symbolistov.

Básnická zbierka v čase vzniku nevzbudila veľkú pozornosť. Pre literatúru ju objavil koncom osemdesiatych rokov Paul Verlaine.

Zomrel na tuberkulózu vo veku 29 rokov.

Vo Francúzsku v roku 2011 vydali poštovú známku s jeho portrétom.

## Referencie

## Iné projekty

Kategória:Narodenia v 1845
Kategória:Úmrtia v 1875
Kategória:Francúzski spisovatelia
Kategória:Prekliati básnici
Kategória:Úmrtia na tuberkulózu
Kategória:Osobnosti na francúzskych poštových známkach
Obliterate

**Obliterate** je grindcore skupina z Košíc. Založená bola v roku 1992, ako jedna z prvých kapiel tohto žánru na Slovensku.

## Diskografia
* 1993 – *Pieces of Superior Life*, demo
* 1995 – *Blindness* demo
* 2000 – *The Feelings*, LP
* 2003 – *Tangled Ways*, LP
* 2005 – *The Ball season*, Split s Maso
* 2007 – *we haven´t given up yet*, promo EP
* 2009 – *Something wrong*, LP – noisehead records

## Aktuálna zostava
* Gabi – Vokály
* Barbuch – Bicie
* Ivin – gitara
* Marcin – bass

Kategória:Hudobné skupiny z 1992
Kategória:Slovenské deathmetalové hudobné skupiny
Kategória:Grindcoreové hudobné skupiny
Kategória:Laureáti Radio Head Awards
Trip-hop

**Trip-hop** (alebo **trip hop**) je hudobný žáner, ktorý je zložený z pomalej elektronickej hudby, ktorý vznikol začiatkom 90. rokov v Spojenom kráľovstve, a to predovšetkým v Bristole. Jeho názov pochádza z "post"-acid housu, pričom termín bol prvýkrát použitý britskými hudobnými médiami a tlačou ako spôsob popisu experimentálnejšieho variantu breakbeatu, obsahujúceho prvky žánrov soul, funk a džez. Podľa slovníka Webster’s Dictionary, termín bol prvýkrát použitý v roku 1989. Encyclopædia Britannica Online tiež tvrdí, že termín bol vytvorený britským časopisom *[[Mixmag]]*, ktorý sa zameriava na tanečnú hudbu. Je označovaný ako "Alternatívna voľba Európy v druhej polovici 90. rokov", a tiež "fúzia hip-hopu s elektronikou až kým ani jeden žáner nebol rozpoznateľný". Trip-hop v sebe spája niekoľko štýlov a má veľa spoločného s ostatnými žánrami; má niekoľko kvalít podobne ako ambientná hudba, a tiež obsahuje prvky housu, dance a dub reggae. Trip-hop môže byť v podstate silne experimentálny.

Po hudobnej stránke, trip-hop obsahuje pomalý a hypnotizujúci zvuk vytváraný elektronickým pozadím a významným zastúpením strunových nástrojov. Niekoľko trip-hopových interpretov ako Massive Attack, Tricky, Portishead a Morcheeba mali všeobecne uznávanú pozornosť a/alebo úspešnosť v hudobných rebríčkoch, a to ako v mainstreamových národných rebríčkoch tak aj v rebríčkoch orientovaných na tanečnú a nezávislú hudbu. Niekoľko významných interpretov a skupín ako Janet Jackson, Kylie Minogue, Madonna, Björk a Radiohead medzi inými, zapracovali do svojej tvorby aj trip-hop. Z trip-hopu bolo vytvorených niekoľko subžánrov, ktoré sa vyvíjali počas rokov, vrátane trip rocku (spojenie trip-hopu a rockovej hudby), rovnako ako illbient (trip-hop na základe dubu s prvami ambientu a industriálneho hip-hopu).

## Post-trip-hop
Po úspechoch albumov od interpretov ako Massive Attack, Portishead a Tricky v rokoch 1994 a 1995, nová generácia trip-hopových interpretov sa objavila s štandardnejším zvukom. Medzi významných "post-trip-hopových" interpretov patria Esthero, Morcheeba, Sneaker Pimps, Alpha, Jaianto, Mudville a Cibo Matto. Oni spojili trip-hop s inými žánrami, ako ambient, soul, IDM, experimental industrial, jungle, liquid dubstep, breakbeat, drum and bass, acid jazz a new age.

## Významní interpreti
* DJ Shadow
* Faithless
* Goldfrapp
* Howie B
* Kosheen
* Massive Attack
* Moloko
* Morcheeba
* Portishead
* Sneaker Pimps
* Tricky
*HAELOS

## Referencie

## Externé odkazy
* "Trip Hop Radio" Internetové rádio 
* [ Trip-Hop] na AllMusic
* "World of Trip Hop" webstránka 

## Zdroj


Kategória:Electronica
Kategória:Hudba v Spojenom kráľovstve
Oldrich Benda

Prof. Ing. **Oldrich Benda,** DrSc. (* 18. november 1924 Kráľova Lehota – † 11. júl 1999 Bratislava), elektrotechnik, vysokoškolský pedagóg, člen korešpondent SAV a ČSAV, akademik Ruskej akadémie vied, špecialista vo fyzike feromagnetík.

Vysokoškolské štúdium na SVŠT v Bratislave ukončil v roku 1947. Od skončenia štúdií až do roku 1999 pôsobil v odbore Teoretická elektrotechnika na Katedre teoretickej a experimentálnej elektrotechniky Elektrotechnickej fakulty, ktorá bola v roku 1994 premenovaná na Fakultu elektrotechniky a informatiky Slovenskej technickej univerzity v Bratislave. 1. decembra 1963 bol vymenovaný za vysokoškolského profesora. Počas tohto obdobia prešiel aj rôznymi akademickými funkciami. V školských rokoch 1953-54 až 1955-56 bol prodekanom Elektrotechnickej fakulty, dekanom bol v rokoch 1960-61 až 1961-62. V rokoch 1956-57 až 1957-58 bol prorektorom Slovenskej vysokej školy technickej.

S účinnosťou od 1. 1. 1981 bol Elektrotechnický Ústav SAV spolu s Fyzikálnym ústavom, Ústavom merania a Oddelením fyzikálnej elektroniky (Piešťany) začlenený do Centra elektro-fyzikálneho výskumu SAV, ktorého vznik inicioval a riadil až do zrušenia Oldřich Benda. Celkový dopad organizačných zmien v Centre na prácu Ústavu bol negatívny. Tento stav bol systematicky kritizovaný pracovníkmi aj spoločenskými organizáciami, preto Predsedníctvo SAV 14. decembra 1989 Centrum elektro-fyzikálneho výskumu SAV zrušilo.

Za súbor prác z aplikovaného magnetizmu, venovaných technológii, konštrukcii a teoretickej analýze vlastnosti feritovaných jadier a tenkých feromagnetických vrstiev pre pamäti počítačov sa stal v roku 1968 spolu s akademikom Ľudovítom Kneppom laureátom Štátnej ceny Klementa Gottwalda za vedu. Stal sa držiteľom Zlatej Stodolovej medaily SAV, Striebornej medaily za zásluhy o vedu a ľudstvo ČSAV, Zlatej medaily SAV za spojenie vedy s paxou, Zlatej medaily SVŠT, Zlatej medaily MMF UK. V zahraničí získal nasledovné ocenenia: Čestný doktorát Moskovského energetického inštitútu (1985), Medailu profesora Požaryskiego Towarišštva elektrikov Poľskich, Medailu rektora TU Ilmenau, Zlatú Křižikovu medailu rektora ČVUT a Medailu rektora University of Kanazawa. 31. marca 1994 bol zvolený za zahraničného člena Ruskej akadémie vied (Oddelenie fyzikálnych a technických problémov energetiky).

Bol bratom spisovateľky Kristy Bendovej.

## Referencie


Kategória:Osobnosti z Kráľovej Lehoty
Kategória:Absolventi Slovenskej technickej univerzity v Bratislave
Kategória:Slovenskí fyzici
Kategória:Slovenskí univerzitní profesori
Kategória:Dekani Fakulty elektrotechniky a informatiky Slovenskej technickej univerzity
Kategória:Člen-korešpondent Československej akadémie vied
Kategória:Člen-korešpondent Slovenskej akadémie vied
Kategória:Slovenskí elektrotechnici
Svätá Helena (zámorské územie)

**Svätá Helena**, dlhý tvar **Svätá Helena, Ascension a Tristan da Cunha** (staršie: *Svätá Helena a závislé územia*), je zámorské územie Spojeného kráľovstva pozostávajúce z týchto ostrovov v Atlantickom oceáne:
* Svätá Helena
* Ascension
* Tristan da Cunha

Správnym mestom územia je Jamestown, nachádzajúci sa na ostrove Svätá Helena. Počet obyvateľov: vyše 6 000, rozloha: , úradný jazyk: angličtina.

Ascension má svoje letisko, zatiaľ čo hlavný ostrov Saint Helena s hlavným mestom Jamestown letisko zatiaľ nemá. Na ostrov Ascension sa dá dostať bud lietadlom z letiska Norton Brize v Anglicku cca za 50 tis. spiatočná letenka. Druhou možnosťou je použitie výletnej lode RMS Saint Helena, ktorá vyráža z Portlandu z Anglicka, zastavuje na Kanárskych ostrovoch, Ascensione a Saint Helene a smeruje až do Kapského Mesta v Juhoafrickej repubike.

## Iné projekty
Barbara Krafftová

**Barbara Krafftová** (* 1. apríl 1764, Jihlava – † 28. september 1825, Bamberg, Nemecko) bola rakúska maliarka, známa hlavne kvôli posmrtnému portrétu Wolfganga Amadea Mozarta.

## Životopis
Narodila sa v Jihlave, v rodine viedenského dvorného maliara Johanna Nepomuka Steinera, ktorý tam v tom období pracoval. Maľovať sa naučila od svojho otca a v roku 1786 ho sprevádzala do Viedne, kde pokračovala v štúdiu na viedenskej Akadémii. V roku 1786 ako 22-ročná tam prvýkrát vystavovala a neskôr bola tak ako jej otec zvolená za členku Akadémie umení. V roku 1789 sa vydala za viedenského lekárnika Josefa Kraffta a presťahovala sa s ním do Salzburgu. Ich syn Johann August Krafft sa neskôr stal tiež maliarom a litografom.

Od roku 1794 pracovala a žila v Salzburgu a od roku 1798 v Prahe. Do roku 1803 strávila nejaké obdobie tiež v Jihlave. V roku 1804 sa rozviedla a usadila sa v Salzburgu, kde žila do roku 1821. Posledné štyri roky života strávila v Bambergu, kde zomrela vo veku 61 rokov.

## Dielo
náhľad|portrét W. A. Mozarta
Vďaka citlivému stvárneniu sa stala jedným z najvyhľadávanejších portrétistov svojej doby. Okrem portrétov bola autorkou žánrových scén a náboženských motívov a maliarkou miniatúr. 

V Prahe namaľovala v roku 1801 oltárny obraz pre kostol svätého Gotharda v Bubenči, obrazy pre kláštor na Slovanoch a pre kráľovský letohrádok v Stromovke. Namaľovala tam tiež portréty miestnej šľachty a významných mešťanov. Rektor Karlovej univerzity u nej objednal portréty troch profesorov pražskej lekárskej fakulty: Josefa Mayera (1752-1814), Josefa Rottenbergera (1760-1834) a Ignáca Matušku (1758-1819) a v roku 1798 ju pražská univerzita požiadala o zhotovenie troch reprezentačných cisárskych portrétov pre výzdobu Veľkej auly.

Ešte v posledných štyroch rokoch života počas pobytu v Bambergu zhotovila 145 portrétov.

### História portrétu Mozarta
Obraz objednal roku 1819 Joseph Sonnleithner, ktorý tvoril zbierku portrétov známych skladateľov. Poprosil Mozartovu sestru Marii Annu (Nanerl), aby ukázala jeho z rodinného archivu Barbare. Tak mala k dispozícii podoby šestnásťočného Mozarta z roku 1773 (Knoller), rodinný portrét z doby, kedy mal 22 rokov (Johann Nepomuk della Croce) a malý obrázok vo veku 26 rokov (Joseph Lange, nezvestné). Vychádzala tak z rodinných portrétov a poslednej známej podoby Mozarta (Lange). Obraz, ktorý namaľovala 28 rokov po Mozartovej smrti, sa stal jeho najčastejšie reprodukovanou podobou.

## Galéria

Súbor:Barbara Krafft - Frédéric-Napoléon, prince Bacciochi (1819).jpg|*Frédéric-Napoléon, prince Bacciochi* (1819)   
Súbor:Barbara Krafft Bildnis eines jungen Mädchens.jpg|*Mladé dievča* (1825) 
Súbor:Barbara Krafft - Porträt Jean Baptist Wenzel.jpg|*Jean Baptist Wenzel* 
Súbor:Barbara Krafft - portrét Marie Terezie.jpg|*Mária Terézia*
Súbor:Barbara Krafft - Franz de Paula hrabě Hartig a jeho manželka Eleonora jako Caritas Romana (1797).jpg|*Franz de Paula, gróf Hartig s manželkou Eleonorou ako Caritas Romana* (1797)


## Referencie

## Iné projekty

## Zdroj

Kategória:Rakúski maliari
Kategória:Osobnosti z Jihlavy
Mattias Öhlund

**Mattias Öhlund** (* 9. september 1976, Piteå) je švédsky reprezentant v ľadovom hokeji. S reprezentáciou získal zlaté olympijské medaily a tiež aj titul majstra sveta v roku 1998. V NHL hrával za Vancouver Canucks 11 sezón keď v sezóne 2009 – 2010 prestúpil do Tampa Bay Lightning.

## Klubový hokej
Mattias Öhlund je obranca. Je  vysoký a váži  (údaj z roku 2006). V najvyššej súťaži začal hrať v sezóne 1994/95 za Lulea HF v švédskej Elitserien. V roku 1994 ho v úvodnom drafte NHL vybralo mužstvo Vancouver Canucks už v prvom kole ako 13. v celkovom poradí. Na ľad NHL sa v drese Vancouveru s číslom 2 dostal po prvýkrát v sezóne 1997/98.. Počas lockoutu v NHL v sezóne 2004/05 odohral dva zápasy za Lulea HF. Na sezónu 2005/06 má uzavretú zmluvu na 3,5 milióna dolárov. V sezóne 2009 – 2010 prestúpil do klubu Tampa Bay Lightning, kde podpísal sedem ročnú zmluvu za 26,25 milióna dolárov.

## Reprezentácia
Mattias Öhlund získal so švédskou reprezentáciou striebornú medailu na majstrovstvách sveta v roku 1997, zlatú medailu v roku 1999 a bronzovú medailu v roku 2001. Reprezentoval Švédsko aj na zimných olympiádach v roku 1998, 2002 a 2006 v Turíne. Oblieka reprezentačný dres s číslom 2.

### Zimné olympijské hry 2006
Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Mattias Öhlund sa vo štvrťfinálovom zápase proti Švajčiarsku zranil a na posledné dva zápasy nenastúpil. Napriek tomu, že odohral za Švédsko na olympiáde 6 zápasov, nebola mu odovzdaná zlatá medaila.

### Štatistika na ZOH

## Externé odkazy
* 
* 
* Mattias Öhlund na stránke Vancouver Canucks

## Štatistika
### Klubová štatistika

### Medzinárodná

  
  
  
  
  
  
  
  

  
  
    

### All-Star Games


## Ocenenia
### NHL

### Medzinárodné

### Vancouver Canucks

## Referencie

## Iné projekty

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 1998
Kategória:Hráči Vancouver Canucks
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Daniel Alfredsson

**Daniel Alfredsson** (* 11. december 1972, Göteborg, Švédsko) je bývalý švédsky reprezentant v ľadovom hokeji.

## Klubový hokej
Daniel Alfredsson hrával na pozícií útočníka na pravom krídle. V najvyššej súťaži začal hrať v sezóne 1992/93 za Frölunda HC v švédskej Elitserien. V roku 1994 ho v úvodnom drafte NHL vybralo mužstvo Ottawa Senators v šiestom kole ako 133. v celkovom poradí. Na ľad NHL sa v drese Ottawy s číslom 11 dostal po prvýkrát v sezóne 1995/96 a zostal verný tomuto klubu 17 sezón. Od sezóny 1999/00 boljeho kapitánom. Počas lockoutu v NHL v sezóne 2004/05 hral opäť za Frölunda HC. Na sezónu 2005/06 mal s Ottawou uzavretú zmluvu na 4,663 milióna dolárov a bol najlepšie plateným hráčom mužstva. 14 sezón za sebou bol kapitánom Ottawa Senators čo je rekord NHL. 5. júla 2013 podpísal s Detroitom Red Wings ročnú zmluvu v hodnote 5,5 amerických dolárov, tu aj po jednej sezóne ukončil svoju kariéru.

## Štatistiky
### Základná časť a play-off

## Reprezentácia
Daniel Alfredsson získal s reprezentačným mužstvom Švédska zlatú olympijskú medailu na Zimných olympijských hrách 2006 v Turíne. Nosil reprezentačný dres číslo 11.

### Zimné olympijské hry 2006
Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Daniel Alfredsson bol najlepším strelcom a najproduktívnejším hráčom svojho mužstva a spoločne s Mariánom Hossom tretím najlepším strelcom a najproduktívnejším hráčom olympiády. 

### Štatistika na ZOH

## Referencie


## Externé odkazy
* 
* Daniel Alfredsson na nhlfinns.com

Kategória:Švédski hokejisti
Kategória:Švédski olympijskí víťazi
Kategória:Olympijskí víťazi v ľadovom hokeji
Kategória:Strieborní olympijskí medailisti v ľadovom hokeji
Kategória:Švédski strieborní olympijskí medailisti
Kategória:Hráči Frölunda HC Göteborg
Kategória:Hráči Ottawa Senators
Kategória:Hráči Detroit Red Wings
Kategória:Hokejisti draftovaní klubom Ottawa Senators
Kategória:Účastníci MS v hokeji 1995
Kategória:Účastníci MS v hokeji 1996
Kategória:Účastníci MS v hokeji 1999
Kategória:Účastníci MS v hokeji 2001
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2012
Kategória:Osobnosti z Göteborgu
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014
Edikula

[náhľad|Priečelie [Celsusovej knižnice s edikulou.]]
**Edikula** () bola v staroveku samostatná stavba, otvorená na priečelí stĺpmi a štítom. Neskôr orámovanie dvier, okien, oltárnych obrazov, epitafov a výklenkov.

## Iné projekty

Kategória:Architektonické prvky
Kategória:Architektúra v starovekom Ríme
Sad Andreja Kmeťa

**Sad Andreja Kmeťa** je mestský park v Piešťanoch. V roku 2011 boly vyhlásený za národnu kultúrnu pamiatku Slovenskej republiky. Park je pomenovaný na počesť biológa Andreja Kmeťa. V období komunizmu mal názov *[[Klement Gottwald|Gottwaldove]] sady*.

Pôvodne bol kúpeľným parkom, ktorý založil v roku 1865 vlastník majetkov v Piešťanoch a v Hlohovci František Erdődy. Súčasne dal postaviť dnes už nejestvujúce letné divadlo *Aréna* v miestach, kde teraz stojí Kúpeľná dvorana v ktorej sa nachádza Balneologické múzeum. V tom istom roku postavili zaniknuté stavby hudobného pavilónu *Estráda* a oddychového altánku *Rondeau*. 

V rokoch 19741979 bol na východnom okraji parku postavený Dom umenia podľa plánov architekta Ferdinanda Milučkého.

## Referencie

Kategória:Parky v Piešťanoch
Kostol svätej Heleny (Trnava)

**Kostol svätej Heleny** v Trnave je gotický kostol zo 14. storočia, barokovo upravený v 17. storočí. Pravdepodobne bol kostol pôvodne zasvätený sv. Michalovi archanjelovi, v 14. alebo 15. storočí bolo patrocínium zmenené na sv. Helenu. V stredoveku slúžil ako špitálsky kostolík. Budova mestského xenodochia (špitála a chudobinca) vedľa kostola bola v prvej polovici 19. storočia prestavaná v klasicistickom slohu.

Najstaršia zachovaná písomná správa z roku 1490 hovorí o škodách spôsobených na kostole a jeho zariadení. 

Je to jednoloďová stavba s polygonálne uzavretým presbytériom, ktoré bolo pravdepodobne prvou časťou stavby a rebrovou krížovou klenbou. Na severnej strane presbytéria je gotická vežička s kružbovými oknami. Po oboch stranách lode sú barokové kaplnky. Nad gotickým portálom je trojdielna edikula so sochami. Jednoduchý hlavný oltár v pseudogotickom slohu pochádza z konca 19. storočia. V južnej kaplnke je oltár Muža bolesti z obdobia okolo roku 1700, v strede so sochou Božského srdca a po stranách s neskorogotickými oltárnymi krídlami z obdobia okolo roku 1500. V severnej kaplnke sa nachádza bočný oltár s obrazom Panny Márie Loretánskej z rokov 17251728. Organ v kostole zhotovil staviteľ Karl Neusser z Nového Jičína pred rokom 1900. V roku 1766 dali do veže zvon sv. Alžbety a o päť rokov neskôr zvon sv. Heleny. Kríž na priečelí kostola bol vytesaný v roku 1739 trnavským majstrom Ignácom Melczerom.

Od roku 2010 kostol plní aj funkciu farského kostola gréckokatolíckej Farnosti sv. apoštola a evanjelistu Lukáša v Trnave.

## Galéria

Súbor:Trnava-Kostol sv. Heleny-edikula.jpg|Edikula
Súbor:Slovakia_Trnava_Kaplnka_sv_Heleny_tabulka.JPG|Informačná tabuľka
Súbor:Slovakia_Trnava_Kaplnka_sv_Heleny1.JPG|Pohľad od východu
Súbor:Slovakia - Trnava - Kostol Sv. Heleny RB03.jpg
Súbor:Trnava Kostol sv Heleny 04.jpg|Interiér kostola


## Referencie

## Iné projekty

## Externé odkazy
* fotogaléria

Helena
Trnava
Trnava
Sting

**Gordon Matthew Thomas Sumner**, CBE (2. október 1951, Wallsend, Anglicko, Spojené kráľovstvo), známy pod umeleckým menom **Sting**, je anglický hudobník, spevák-skladateľ, multiinštrumentalista, aktivista, herec a filantrop. Pred začatím svojej sólovej kariéry bol textárom, hlavným spevákom a basgitaristom new wave skupiny The Police.

Prezývka Sting pochádza z čias, keď v začiatkoch vystupoval v jazzových kluboch a mal pri tom oblečený pásikavý žlto-čierny sveter. Pripomínal obrovskú včelu. Sting znamená v preklade žihadlo.

Sting počas svojej kariéry striedal mnoho hudobných žánrov, vrátane rôznych prvkov jazzu, reggae, klasickej hudby, new age a worldbeatu. Ako sólový hudobník a člen skupiny The Police, získal šestnásť cien Grammy, pričom prvú získal v roku 1981 v kategórii najlepší inštrumentálny rockový výkon. Získal tiež ceny Brit Award — vyhral v kategórii Best British Male v roku 1994, Zlatý glóbus, cenu Emmy Award a niekoľko nominácií na Oskara v kategórii Best Original Song. Je tiež členom Rock and Roll Hall of Fame a Songwriters Hall of Fame. Celosvetovo ako člen The Police a ako sólový hudobník predal viac ako 100 miliónov albumov.

## Mladosť
Narodil sa v Anglicku, ako najstarší zo štyroch súrodencov matke Audrey, kaderníčke, a otcovi Ernestovi Matthewovi Sumnerovi, mliekarovi a inžinierovi. Jeho súrodencami boli Philip, Angela a Anita.

## Diskografia

## Ocenenia a nominácie

## Referencie

## Iné projekty

## Externé odkazy
*Oficiálna stránka
*


Kategória:Držitelia ceny Emmy
Kategória:Anglickí aktivisti
Kategória:Rockoví kontrabasisti
Kategória:Anglickí kontrabasisti
Kategória:Anglickí saxofonisti
Kategória:Anglickí filmoví herci
Kategória:Anglickí rockoví basgitaristi
Kategória:Anglickí rockoví gitaristi
Kategória:Anglickí rockoví klávesisti
Kategória:Anglickí rockoví speváci
Kategória:Anglickí popoví basgitaristi
Kategória:Anglickí popoví gitaristi
Kategória:Anglickí popoví klávesisti
Kategória:Anglickí popoví speváci
Kategória:Anglickí souloví basgitaristi
Kategória:Anglickí souloví gitaristi
Kategória:Anglickí souloví klávesisti
Kategória:Anglickí souloví speváci
Kategória:Anglickí džezoví basgitaristi
Kategória:Anglickí džezoví gitaristi
Kategória:Anglickí džezoví klávesisti
Kategória:Anglickí džezoví speváci
Kategória:Tenoristi
Kategória:Anglickí speváci-skladatelia
Kategória:Anglickí pedagógovia
Kategória:Držitelia ceny Grammy
Kategória:Držitelia ceny Brit Award
Kategória:Členovia skupiny The Police
Kategória:Rock and Roll Hall of Fame
Kategória:Držitelia Radu britského impéria
Kategória:Interpreti Universal Music Group
C/1961 R1

**C/1961 R1** alebo **Kométa Humason** je obria neperiodická kométa, ktorú objavil Milton L. Humason 1. septembra 1961.

Kategória:Neperiodické kométy
Kométa Kohoutek

[thumb|Kométa Kohoutek pozorovaná 11. januára 1974 z [Catalina Station|Catalina Observatory v Arizone]]

**Kométa Kohoutek**, formálne označená **C/1973 E1**, **1973 XII** a **1973f**, je neperiodická kométa, ktorú objavil český astronóm Luboš Kohoutek 7. marca 1973.

Kategória:Neperiodické kométy
Kategória:Astronomické objekty objavené v roku 1973
Kométa Ikeya-Seki

**Kométa Ikeya-Seki**, formálne označená **C/1965 S1**, **1965 VIII** a **1965f**, je neperiodická kométa, ktorú nezávisle od seba objavili Kaoru Ikeya a Cutomu Seki.

Kategória:Neperiodické kométy
Kategória:Astronomické objekty objavené v roku 1965
Kométa Machholz

**Kométa Machholz** alebo **C/2004 Q2**, je neperiodická kométa, ktorú objavil Donald Machholz 27. augusta 2004.

Kategória:Neperiodické kométy
Kategória:Astronomické objekty objavené v roku 2004